माध्यमिक शिक्षा सेवा चयन बोर्ड के प्रशिक्षित स्नातक अध्यापक परीक्षा (टीजीटी) वर्ष-2009 के तीन विषयों-गणित, विज्ञान और जीव विज्ञान की लिखित परीक्षा के रिजल्ट अप्रैल माह के अन्त में आने जा रहा है। इसकी तैयारियाँ पूरी हो गई हैं। गणित में कुल 882 पद हैं। इनमें 808 पुरुष और 74 महिला वर्ग की सीटें हैं। इसी प्रकार से विज्ञान वर्ग में कुल 996 सीट हैं। इनमें 907 पुरुष और 89 महिला वर्ग की सीटें हैं। उधर, जीव विज्ञान में कुल 351 सीटें हैं। इनमें 330 पुरुष और 21 महिला वर्ग की सीटें हैं। चयन बोर्ड के सूत्रों ने बताया कि मई माह के पहले हफ्ते में टीजीटी के सामाजिक विज्ञान और कला विषय का रिजल्ट घोषित कर दिया जाएगा। सामाजिक विज्ञान विषय में कुल 604 सीटें हैं। इनमें 532 पुरुष वर्ग और 72 महिला वर्ग के अभ्यर्थियों की सीटें हैं। इसी प्रकार से कला वर्ग में कुल 414 सीटें हैं। इनमें से 381 पुरुष वर्ग और 33 महिला वर्ग की सीटें हैं।